Suchinthana/ta-wikipedia huggingface dataset:
காமா-ஐதராக்சிபியூட்டரால்டிகைடு

காமா-ஐதராக்சிபியூட்டரால்டிகைடு (γ-Hydroxybutyraldehyde) என்பது C4H8O2 என்ற மூலக்கூற்று வாய்ப்பாடு கொண்ட ஒரு வேதியியல் இடைநிலைக் கரிமச் சேர்மமாகும். γ-ஐதராக்சிபியூட்டனால் என்ற பெயராலும் இச்சேர்மம் அழைக்கப்படுகிறது. 1,4-பியூட்டேன்டையால் சேர்மத்திலிருந்து உயிரியல்தொகுப்பு வினையின் மூலம் நரம்புக்கடத்தியான காமா-ஐதராக்சிபியூட்டைரிக் அமிலம் தயாரிக்கும் போது காமா-ஐதராக்சிபியூட்டரால்டிகைடு இடைநிலை வேதிப்பொருளாகத் தோன்றுகிறது . 1,4-பியூட்டேன்டையாலைப் போலவே வெளிப்புறத்திலிருந்து எடுத்துக் கொள்ளும்போது இச்சேர்மமும் காமா-ஐதராக்சிபியூட்டைரிக் அமிலத்திற்கு முன்மருந்தாகச் செயல்படுகிறது. இருப்பினும், அனைத்து அலிபாட்டிக் ஆல்டிகைடுகள் போலவே எரிகாரமாகவும், கடுந்துர்நாற்ற நெடியுடையதாகவும் காமா-ஐதராக்சிபியூட்டரால்டிகைடு காணப்படுகிறது. எனவே, விரும்பத்தகாத இச்சேர்மத்தை உட்கொள்ள நேர்ந்தால் கடுமையான குமட்டலும் வாந்தியெடுப்பும் நிகழ்கின்றன.

வளர்சிதைமாற்ற வழிமுறை

மேற்கோள்கள் 

தூக்க மருந்துகள்
ஐதராக்சி ஆல்டிகைடுகள்
நான்முக சூலக்கல்

இந்தியாவின் தமிழ்நாடு மாநிலத்தில் புதுக்கோட்டை மாவட்டம் வாழமங்கலம் கிராமத்தில்,மூன்றாம் குலோத்துங்க சோழர் ஆட்சியில் கீரனூர் சிவன் கோவிலுக்கு தேவதானம் வழங்கியதை அடையாளப்படுத்தும் நான்முகச் சூலக்கல்  புதுக்கோட்டை தொல்லியல் ஆய்வுக்கழக கள ஆய்வில் அடையாளப்படுத்தப்பட்டது.

சூலக்கல் வரலாறு
தேவதானமாக வழங்கப்படும் நிலங்களை அடையாளப்படுத்தும் வகையில் வைணவ கோயில்களுக்கு (பெருமாள் கோயில்)  சங்கு சக்கர குறியீடு பொறித்த திருவாழிக்கல்லும், சமண கோயில் நிலங்களுக்கு முக்குடைக்கல்லும், சைவக்கோயில்களான சிவன் , காளி , அய்யனார், உள்ளிட்ட கோயில் நிலங்களில் திரிசூலக்குறியுடைய கற்களும் நடப்பட்டிருப்பது பல இடங்களில் பதிவு செய்யப்பட்டுள்ளது.

நில அளவை செய்த சோழர்கள்
இராஜராஜன் மற்றும் முதலாம் குலோத்துங்கன் காலத்தில் நிலம் அளக்கப்பெற்று நிலத்திற்கு எல்லைக்கற்கள் நடப்பட்டதை கல்வெட்டுகள் வெளிப்படுத்துகின்றன. அதேபோல் பரகேசரி வர்மன் மூன்றாம் குலோத்துங்க சோழன் காலத்திலும் இந்நடைமுறை பின்பற்றபட்டதோடு, ஒரு சில கிராமங்களில் ஊரார்களிடம் வேளாண் நிலங்கள் பெறப்பட்டு அவை கோயில்களுக்கு வரி நீக்கப்பட்ட இறையிலி தேவதானமாக வழங்கப்பட்டுள்ளது. இந்த நிலங்களில் இருந்து கிடைக்கும் வருவாய் கோவிலின்  அன்றாட வழிபாட்டுக்குப் பயன்படுத்தப்பட்டிருக்கிறது.

வாழமங்கலம் தேவதான நிலத்தில் சூலக்கல் 
வாழமங்கலம் கிராமத்தின் வயல்வெளியில் உள்ள  சூலக்கல்லின் இரு இருபுறங்களில் நின்ற நிலையில் காளையும் அதன் பின்புலத்தில் சூலக்குறியும் பொறிக்கப்பட்டுள்ளது. ஏனைய இரு புறங்களிலும் சூலக்குறி மட்டுமே காணப்படுகிறது. இது சிவன் கோவிலுக்கு தேவதானம் வழங்கப்பட்ட இடத்தைக் குறிக்கவே நடப்பட்டிருக்கவேண்டும் எனக்கருதி இது குறித்த வரலாற்று சான்றுகளை ஆய்வு செய்தபோது  புதுக்கோட்டை சமத்தான கல்வெட்டு 145 ல்மூன்றாம் குலோத்துங்க சோழனின் எட்டாவது ஆட்சியாண்டின் 258 வது நாள் அதாவது  கி.பி 1185 – 86 ஆண்டில் தேவதானம்  வழங்கப்பட்ட தகவல் பொறிக்கப்பட்டுள்ளது. இதில் வாளுவமங்கலம் என்று அந்நாளில் அழைக்கப்பட்ட வாழமங்கலம் ஊரவர் கீரனூர் சிவன் கோவிலுக்கு நிலக்கொடை அதாவது தேவதானம் வழங்கிய செய்தி இருப்பதை அறிந்து கீரனூர் சிவன் கோவிலில் கள ஆய்வு மேற்கொள்ளப்பட்டது. முன் கோபுரத்தின் வடபுறச்சுவரின் உட்புறம் இருபத்தைந்து வரிகளையுடைய கல்வெட்டுச்செய்தி 800 ஆண்டுகளுக்கு முன்பே இந்த சூலக்கல் நடப்பட்டிருப்பதை உறுதி செய்தது. 
மேலும் வாழமங்கலம் கிராமத்திலுள்ள பிள்ளையார் கோவில் அருகே சிதிலமடைந்த நிலையில் கண்டெடுக்கப்பட்ட துண்டுக்கல் ஒன்றில் (குலோ)”த்துங்க சோழ தேவர்க்கு யாண்டு “ என்ற செய்தி பொறிக்கப்பட்டுள்ளது இந்தச் சான்றின் மூலம் வயலில் கண்டுபிடிக்கப்பட்ட இந்த சூலக்கல் மூன்றாம் குலோத்துங்க சோழன் காலத்தில் நடப்பட்டதாக இருக்கலாம் என்பது உறுதி செய்யப்பட்டுள்ளது.

மேற்கோள்கள்

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சிஸ்-டைகுளோரோபிஸ்(எத்திலீன்டை அமீன்) கோபால்ட்(III) குளோரைடு

சிஸ்-டைகுளோரோபிஸ்(எத்திலீன்டைஅமீன்)கோபால்ட்(III) குளோரைடு ஒரு அணைவுச் சேர்மம். இதன் மூலக்கூறு வாய்ப்பாடு [CoCl2(en)2]Cl (en = ethylenediamine). ( en = எத்திலீன் டைஅமீன் ). இது ஊதா  நிறமுடைய டயாகாந்தத்தன்மை உடைய திண்மம். நீரில் கரையக் கூடியது. ஒரு குளோரைடு அயனி விரைவாக அயனி பரிமாற்றம் அடைகிறது ஆனால் மற்ற இரண்டு குளோரைடு அயனிகளும் குறைவாகவே வினைபுரிகின்றன ஏனெனில் இவை மைய உலோகத்துடன் இணைக்கப்பட்டிருப்பதே காரணமாகும்.

தொகுப்பு 

டிரான்சு-[CoCl2(en)2]Cl கரைசலை வெப்பப்படுத்தி சிஸ்-டைகுளோரோபிஸ்(எத்திலீ்ன்டைஅமீன்)கோபால்ட்(III)குளோரைடு பெறப்படுகிறது. எ.கா  நீராவியில் வெப்பப்படுத்துதலைப் பயன்படுத்ததுதல். உயிர்வளி முன்னிலையில் கோபால்ட் குளோரைடு மற்றும் ஐதரோகுளோரிக் காடியில் உள்ள  எத்திலீன்டைஅமீன் வினைபுரிந்து டிரான்சு மாற்றியம் தொகுக்கப்படுகிறது.

 4 CoCl2 + 8 en + 4 HCl + O2 → 4 trans-[CoCl2(en)2]Cl + 2 H2O

தொடக்க நிலையில் கிடைத்த விளைபொருளை வெப்பப்படுத்தும் போது அதில் உள்ள ஐதரோகுளோரிக் காடி நீக்கப்படுகிறது. மாற்றாக (கார்பனேடோ)பிஸ்(எத்திலீன்டைஅமீன்)கோபால்ட்(III)குளோரைடு, ஐதரோகுளோரிக் காடியுடன் 10 °C வெப்பநிலையில் வினைபுரியும் போது டிரான்சு மாற்றியம்  கிடைக்கிறது.

 [Co(CO3)(en)2]Cl + 2 HCl → trans-[CoCl2(en)2]Cl + CO2 + H2O

ஒளியியல் மாற்றியங்கள் 
இந்த ஒளியியல் மாற்றியங்கள் சார்ந்த இரண்டுவகைப் படிகங்களும் அணைவு வேதியியலில் முதன்மைப் பங்காற்றுகின்றன. 
<center class="">
</gallery>
</center>

மேற்கோள்கள் 

குளோரைடுகள்
கோபால்ட் சேர்மங்கள்
உலோக ஆலைடுகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஒருங்கிணைவுச் சேர்மங்கள்
குளோரோ ஒருங்கிணைவுச் சேர்மங்கள்
விராடபுரம்

விராடபுரம் (Viradapuram) அல்லது தாராபுரம் என்னும் ஊர் தமிழகத்தின் திருப்பூர் மாவட்டத்தில் அமைந்துள்ளது. தற்போதைய தாராபுரம் பகுதியின் பழைய பெயர் விராடபுரம் ஆகும்.

புவியியல்
இவ்வூரின் அமைவிடம் 10.73°N 77.52°E ஆகும். கடல் மட்டத்தில் இருந்து இவ்வூர் சராசரியாக 245 மீட்டர் (803 அடி) உயரத்தில் அமைந்து இருக்கின்றது.

மக்கள் தொகை
2011 ஆன் ஆண்டு இந்திய மக்கள் தொகை கணக்கெடுப்பின்படி 2,82,752 பேர் இங்கு வாழ்கின்றனர்.

கோயில் 
இங்கு வீர ராகவர் கொயில் உள்ளது. இது 18 ஆண்டுகளாக வழிபாட்டுக்குத் திறக்கப்படாமல் உள்ளது. இதைத் திறந்துவைக்க அரசிடம் மக்கள் கோரிக்கை வைத்துள்ளனர்.

தொன்மக் கதை
பஞ்சபாண்டவர் இங்கு மறைந்து வாழ்ந்திருந்ததாக ஒரு கல்ல்வெட்டு உள்ளது.

காற்றாலைகள்
விராடபுரம் பகுதி புவியியல் ரீதியாகப் பலமான காற்றைப் பெறுகிறது என்பதால், தமிழகத்தின் முக்கியமான காற்றாலை நகரமாக மாற்றம் பெற்றுள்ளது.

உசாத்துணை

1.2011-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை".

2."மாவட்ட ஆட்சியர் தொடர்பு விவரம்". தமிழ்நாடு அரசு. பார்த்த நாள் நவம்பர் 3, 2015.

3.https://www.dailythanthi.com/News/State/maitanance-in-uthara-veraragava-perumal-temple-821048

திருப்பூர் மாவட்டத்திலுள்ள கிராமங்கள்
துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
கோபால்ட்(II) குளோரைடு

கோபால்ட்(II) குளோரைடு (Cobalt(II) chloride) ஒரு கனிம சேர்மம். இதில் கோபால்ட் மற்றும் குளோரின் உள்ளது. இதன் மூலக்கூறு வாய்ப்பாடு  CoCl2 என்பதாகும். எக்சாஐதரேட்டு கோபால்ட்(II) குளோரைடு (CoCl2·6H2O) என்பது, ஆய்வகத்தில் மிகவும் பொதுவாகப் பயன்படுத்தப்படும் கோபால்ட்டு சேர்மமாகும்.

தயாரிப்பு 
கோபால்ட்டு(II) ஹைட்ராக்சைடு அல்லது கோபால்ட்டு(II) கார்பனேட் மற்றும் ஹைட்ரோகுளோரிக் அமிலம் இவற்றிலிருந்து நீரற்ற கோபால்ட் குளோரைடு தயாரிக்கப்படுகிறது.

CoCO3 + 2 HCl  +  5 H2O  → Co(H2O)6Cl2  +  CO2

வெப்பப்படுத்தும்போது எக்சாஐதரேட்டில் உள்ள நீர் நீக்கப்படுகிறது.

பாதுகாப்பு 

2005–06 ல் நடத்தப்பட்ட திட்டுச் சோதனைகள்  மூலம் கோபால்டு குளோரைடு எட்டாவதாக மிக அதிகளவு ஒவ்வாமையை உடையதாக இருப்பது கண்டறியப்பட்டது.

பிற பயன்கள் 
 கண்ணுக்கு தெரியாத மை
 கோபால்ட் குளோரைடு,  செஞ்செல்லுற்பத்தி   துாண்டும் இராசயனப் பொருளாக உள்ளது.
 கோபால்டு கூடுதல் பொருள் தடை நீக்கம் செய்யப்படவில்லை. எனவே தற்போதைய எதிர்ப்பு ஊக்கமருந்து சோதனை மூலம் கண்டறிய முடியாது. ஆஸ்திரேலிய துரோராக்பெர்டு ரேசிங் (Australian Thoroughbred Racing) கோபால்ட் குளோரைடு ஒரு தடை செய்யப்பட்ட பொருளாக அறிவித்துள்ளது.

மேற்கோள்கள்

வெளி இணைப்புகள் 
 சர்வதேச இரசாயன பாதுகாப்பு அட்டை 0783
 தேசிய மாசுபடுத்தி பட்டியல் – கோபால்ட் தாள் 
 ஐஏஆர்சி தனிக்கட்டுரை "கோபால்ட் மற்றும் கோபால்ட் சேர்மங்கள்" 

குளோரைடுகள்
கோபால்ட்(II) சேர்மங்கள்
நீர் ஈர்க்கும் பொருட்கள்
கனிம வேதியியல் சேர்மங்கள்
உலோக ஆலைடுகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புற்றீணிகள்
முப்பீனைல் பாசுபீன்

மூவிணையப்பினைல்பாஸ்பீன் (IUPAC name: டிரைபினைல்பாஸ்பீன்) ஒரு கரிமபாசுபரசு சேர்மம் ஆகும். இதன் மூலக்கூறு வாய்ப்பாடு P(C6H5)3 - சுருக்கமாக PPh3 அல்லது Ph3P எனப்படுகிறது. கரிம மற்றும் கரிமஉலோகச் சேர்மங்கள் தொகுப்பதில் பெருமளவு பயன்படுகிறது. PPh3காற்றில் நிலைத்தன்மையுடன் உள்ளது. அறை வெப்பநிலையில் நிறமற்ற படிகமாக உள்ளது. பென்சீன். டைஎத்தில்ஈதர் போன்ற முனைவற்ற கரைப்பான்களில் கரைகிறது.

தயாரிப்பு, அமைப்பு, கையாளுதல் 
மூவிணையப்பினைல்பாஸ்பீன் ஒப்பீட்டளவில் மலிவான பொருள். ஆய்வகத்தில் பாசுபரசுட்ரைகுளோரைடு உடன் பினைல்மெக்னீசயம் புரோமைடு அல்லது பினைல்இலித்தியம் சேர்கப்பட்டு தயாரரிக்கப்படுகிறது. தொழிற்துறையில் பாசுபரசுடிரைகுளோரைடு, குளோரோபென்சீன்,சோடியம் ஆகியவற்றுடன் வினைபுரியும்போது தொகுக்கப்படுகிறது.

:: PCl3 + 3PhCl + 6Na → PPh3 + 6NaCl

மேற்கோள்கள்

வெளி இணைப்புகள் 
International Chemical Safety Card 0700

பீனைல் சேர்மங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சென்னை சொக்கவேல் சுப்பிரமணிய சுவாமி கோயில்

சென்னை சொக்கவேல் சுப்பிரமணிய சுவாமி கோயில் தமிழ்நாட்டில் சென்னை மாவட்டம், சென்னையில் அமைந்துள்ள முருகன் கோயிலாகும்.

வரலாறு 
இக்கோயில் பன்னிரண்டாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.

கோயில் அமைப்பு 
இக்கோயிலில் சொக்கவேல் சுப்பிரமணிய சுவாமி, வள்ளி தேவசேனா சன்னதிகளும், விநாயகர், திருக்காம்பீஸ்வரர், திரிபுரசுந்தரி, ஐயப்பன், நவகிரகம் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஐப்பசி மாதம் கந்தசஷ்டி , முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள் 

சென்னையிலுள்ள முருகன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
கஸ்குட்டா யூரோப்பியா

கசுக்குட்டா யூரோப்பியா (தாவரவியல் பெயர்:Cuscuta europaea)
ஐரோப்பாவைத் தாயகமாகக் கொண்ட ஒரு வகை ஒட்டுண்ணி தாவரம். இது கான்வோல்வுலேசியே குடும்பத்தை சார்ந்தது. ஆனால் இது முன்னர் கசுக்குட்டேசி குடும்பத்தில் இருந்தது. 

இது ஆஸ்ட்டிரேசி, கனபேசியே, செனோபோடியேசியே, ஃபேபேசியே,யுட்ரிகேசியே போன்ற தாவரங்களின் மீதும் கோலியசு, இம்பேட்டின்சு போன்ற தோட்டத் தாவரங்கள் மீதும் வளர்கிறது. இது  உலூசிமினேவின் (மெடிகாகோ சட்டைவா) குறிப்பிடத்தக்க ஒட்டுண்ணியாகும்.

விவரிப்பு 
கசுக்குட்டா யூரோப்பியா நீண்ட மெல்லிய  மஞ்சள் அல்லது சிவப்பு நிறத் தண்டுகளைப் பெற்றுள்ளது. இவற்றின் தண்டுகளின் பக்கவாட்டில் மஞ்சரி உருவாகிறது .குறைவான எண்ணிக்கை முதல் அதிக எண்ணிக்கையிலான மலர்கள் கிண்ணம் போன்ற சிறிய குஞ்சத்தில் அல்லது மஞ்சரியில் வரிசையாக அமைந்துள்ளன. இதன் பூக்காம்பு 1.5 மிமீ நீளம் வரை இருக்கும். 1.5 மிமீ அளவுள்ள  கோப்பை வடிவமான புல்லிவட்டம், முக்கோண-முட்டை வடிவத்தில் 4 அல்லது 5 பூவிதழ்களைக் கொண்டது. 2.5-3 மிமீ அளவிலான இளஞ்சிவப்பான அல்லிவட்டம் , 4 அல்லது  5 இதழ்களை கொண்டது.மலரும் பருவம் முடிந்த பின்னும் அல்லிவட்டம் காணப்படும். மேலும் மகரந்தத்தாள் உட்பொதிந்து  மகரந்த இழைகள் மகரந்தப்பையை விட நீண்டு காணப்படும்.மகரந்தப்பை முட்டை வடிவத்துடன் மிக மெல்லிய செதில்களுடன் உள்ளன. கோளவடிவக் கருப்பை இருவிதத்தில் உள்ளது.சூல் முடி மாறுபட்டு வளைந்திருக்கும். 3 மிமீ அகன்ற, வட்ட வடிவ விதையுறை வாடிய அல்லிவட்டத்தால் சூழப்பட்டுள்ளது. ஒவ்வொரு விதையுறைக்குள்ளும் பொதுவாக நான்கு வெளிர் பழுப்பு, நீள்வட்ட,1 மிமீ நீளமுள்ள விதைகள் உள்ளன.

காணப்படும்  இடங்கள் 
கசுக்குட்டா யூரோப்பியா தற்போது ஜப்பான், காஷ்மீர், வட ஆப்பிரிக்கா,மேற்கு ஆசியா ம்ற்றும் ஐரோப்பாவில் காணப்படுகிறது;  (பாகிஸ்தான் உட்பட), வெகு அரிதாக வட, தென் அமெரிக்காவிலும் காணப்படுகிறது.

சொற்பிறப்பியல் 
கசுக்குட்டா என்ற இத்தாவரத்தின் பெயர் அரேபியச் சொல்லான  'kechout'  என்பதில் இருந்து பெறப்பட்டு, பதின்மூன்றாம் நூற்றாண்டு தாவரவியலாளரான 
உரூபினசு என்பவரால் பயன்படுத்தப்பட்டது. யூரோப்பியா என்பதன் பொருள்  'ஐரோப்பிய' அல்லது 'ஐரோப்பா' என்பதாகும்.

பார்வை

வெளி இணைப்புகள்

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஒட்டுண்ணித் தாவரங்கள்
தாவரவியல் பெயருடையக் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கரம்பாணி வனவிலங்கு சரணாலயம்

கரம்பாணி வனவிலங்கு சரணாலயம் (Garampani Wildlife Sanctuary) அசாமிலுள்ள, கர்பி ஆங்லோங் மாவட்டத்தில்  6.05 சதுர கிலோமீட்டர் (2.34 சதுர மைல்) அமைந்துள்ளது. இது கோலாகாட்டிலிருந்து 25 கிமீ (16 மைல்)  தொலைவில் அமைந்துள்ளது. இது பழமையான சரணாலயங்களில் ஒன்றாகும். இச்சரணாலயத்தில்  வெந்நீர் ஊற்று மற்றும் நீர்வீழ்ச்சிகள் இருக்கிறது. மேலும்  51 அரிய வகை இனங்களை கொண்ட நாம்போர் சரணாலயத்தால் சூழப்பட்டுள்ளது.

திமாபூர்  விமான நிலையத்திலிருந்து 55 கி.மீ. தொலைவிலும், ஜோர்கட் விமான நிலையத்திலிருந்து 85 கி.மீ. தொலைவிலும் அமைந்துள்ளது. சரணாலயத்தின் அருகிலுள்ள  நகரங்களின்  சாலை தூரங்கள்: கோலாக்கட்டில் இருந்து 35 கி.மீ, திப்புவிலிருந்து 92 கி.மீ ,குவஹாத்தி இருந்து 330 கிமீ, மற்றும் காசிரங்கா 45 கிமீ தொலைவிலும் உள்ளது.

மேற்கோள்கள்

வெளியிணைப்புகள் 
 About Garampani Wildlife Sanctuary
 Department of Tourism, Government of Assam

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இந்திய காட்டுயிர் காப்பகங்கள்
அசாம்
கர்பி ஆங்கலாங்கு மாவட்டம்
ஹோமியோபாக்ஸ்

ஹோமியோபாக்ஸ் (homeobox) என்பது ஒரு டி. என். ஏ. வரிசையாகும். ஏறத்தாழ 180 அடி சோடி நீளம் கொண்ட இவை, விலங்குகளில், பூஞ்சைகள், மற்றும் தாவரங்களுடனான உடற்கூறியல் வளர்ச்சி (மோர்ஃபோகேனிஸ்) வகைகளின் மரபணுக்களில் காணப்படுகிறது. இந்த மரபணுக்கள் "ஹோமியோடோமைன்" (homeodomain) புரதப் பொருட்கள் தயாரிக்கின்றன, இவை டிஎன்ஏ பிணைக்கும் ஒரு பண்பு புரத மடிப்பு அமைப்புகளை பகிர்ந்துகொள்ளும் டிரான்ஸ்ஸ்கிரிப்ட் காரணிகள் ஆகும்.

"ஹோமியோபக்ஸ்" மற்றும் "ஹோமியோடைமைன்" என்ற சொற்களில் "ஹோமியோ-" முன்னுரை "மரபியல்" என அழைக்கப்படும் மரபுசார்ந்த பினோட்டைடில் இருந்து வருகிறது. இது மரபணுக்களில் மரபணுக்கள் உருவாகும்போது அடிக்கடி காணப்படுகிறது. உடற்கூறியல் என்பது உடற்கூறு உடல் பகுதியை வேறு உடல் பாகத்துடன் உடனடியாக மாற்றுவதை விவரிப்பதற்கு வில்லியம் பேட்சன் எழுதிய ஒரு சொல்..

மேற்கோள்கள்

மரபணுக்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
முப்பீனைல்பாசுபீன் இருகுளோரைடு

முப்பீனைல் பாசுபீன் இரு குளோரைடு (Triphenylphosphine dichloride) என்பது C18H15Cl2P என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். இச்சேர்மம்  கரிம வேதியியலில் ஒரு குளோரரினேற்ற காரணியாகப் பயன்படுத்தப்படுகிறது. ஆல்ககால்கள் மற்றும் ஈதர்களை அல்கைல் குளோரைடுகளாக மாற்றுவது, எப்பாக்சைடுகளை விசினல் இரு குளோரைடுகளாக பிளப்பது, கார்பாக்சிலிக் அமிலங்களை அசைல் குளோரைடுகளாகக் குளோரினேற்றம் செய்வது போன்றவை இதன் பயன்பாடுகளாகும்.

கட்டமைப்பு

அசிட்டோநைட்ரைல் போன்ற முனைவுறு கரைப்பான்களில் முப்பீனைல் பாசுபீன் இரு குளோரைடு (Ph3PCl2) பாசுபோனியம் அயனி உப்பு கட்டமைப்பை [Ph3PCl+]Cl− ஏற்றுக் கொள்கிறது.  டை எத்தில் ஈதர் போன்ற முனைவற்ற கரைப்பான்களில்  கரைப்பானேற்றம் அடையாத முக்கோண இரட்டைப் பட்டைக்கூம்பு மூலக்கூறு அமைப்பை ஏற்கிறது. இரண்டு [Ph3PCl+] இனங்கள் ஓர் அசாதாரண ஈரணுக்கரு அயனி அமைப்பையும் ஏற்றுக்கொள்ளலாம். இரண்டும் நீண்ட Cl-Cl தொடர்புகள் வழியாக Cl− உடன் தொடர்பு கொள்கின்றன.

தயாரிப்பு 
முப்பீனைல் பாசுபீனுடன் குளோரினை சேர்த்து வினைபுரியச் செய்தால் முப்பீனைல் பாசுபீன் இரு குளோரைடு உருவாகிறது.
 Ph3P + Cl2 → Ph3PCl2 

இரண்டு வினைக்காரணிகளும் குறிப்பாக கரைசலாகவே பயன்படுத்தினால்தான் வேதிச்சமானத்தை பராமரிக்க முடியும்.

மாற்றாக, முப்பீனைல் பாசுபீன் ஆக்சைடை குளோரினேற்றம் செய்தும் இதை தயாரிக்கலாம். உதாரணமாக, பாசுபரசு  முக்குளோரைடு. இது  கிரிக்னார்டு தொகுப்பு வினை 1931  போன்றதாகும்.

மேற்கோள்கள் 

பீனைல் சேர்மங்கள்
கரிம வேதியியல் வினையாக்கிகள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அலைபேசி அருங்காட்சியகம் (ஸ்லோவாகியா)

அலைபேசி அருங்காட்சியகம் (museum-of old mobile phones) என்பது சிலோவாக்கியாவைச் சேர்ந்தவ ஸ்டீபன் போல்காரி என்பவர் சேகரித்து வைத்திருக்கும் அருங்காட்சியமாகும். இவர் இதுவரை 3500 அலைபேசிகளை சேகரித்து வைத்திருக்கிறார். 15 வயதிலிருந்தே ஸ்டீபனுக்கு அலைபேசிகளின் மீது ஆர்வம் அதிகம். தொழில்நுட்ப ரீதியாக நிறைய கற்றுக் கொண்டார்.

அலைபேசிகளை சேகரிக்கும் முயற்சியில் இறங்கிய இவர், பழைய அலைபேசியை சேகரித்த ஒருவரிடம் 1000 அலைபேசிகளை மிக குறைந்த விலைக்கு வாங்கினார். பிறகு தன்னுடைய சேமிப்பில் இல்லாத அலைபேசிகளை சேகரிக்க ஆரம்பித்தார்.

இன்று இவரிடம் 1,231 மாதிரிகளில் 3,500 அலைபேசிகள் இருக்கின்றன. செங்கல் போன்று இருந்த நோக்கியா 3310 மாதிரிகளிலிருந்து தொடுதிரை ஸ்மார்ட் அலைபேசிகள் வரை இவரது சேகரிப்பில் உள்ளது. இவரது வீட்டிலேயே அலைபேசி அருங்காட்சியகம்த்தை வைத்திருக்கிறார். சிறிய மர அலமாரிகளில் வீடு முழுவதும் அலைபேசிகள் காட்சிக்கு வைக்கப்பட்டிருக்கின்றன. ஸ்லோவாகியா சாதனைப் புத்தகத்தில் ஸ்டீபன் போல்காரி இடம் பெற்றிருக்கிறார்.

மேற்கோள் 

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
அருங்காட்சியகங்கள்
அதிராமபட்டினம் வரதராஜ பெருமாள் கோயில்

அதிராம்பட்டினம் வரதராஜ பெருமாள் கோயில் தமிழ்நாட்டில் தஞ்சாவூர் மாவட்டம், அதிராம்பட்டினம் என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் வரதராஜ பெருமாள், பூதேவி, ஸ்ரீ தேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.

மேற்கோள்கள் 

தஞ்சாவூர் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
காரணிமண்டபம்

காரணிமண்டபம் (Karanimandapam) என்ற ஊர் தமிழ்நாட்டின் காஞ்சிபுரம் மாவட்டத்தில் உத்திரமேரூர் வட்டத்தில் காரணை ஊராட்சிக்குட்பட்ட கிராமமாகும். இது உத்திரமேரூர் - வந்தவாசி சாலையில் உத்திரமேரூரில் இருந்து சுமார் 6 கி.மீட்டர் தொலைவில் அமைந்துள்ளது. தமிழ்நாட்டின் மாநகர் சென்னையிலிருந்து சுமார் 86 கி.மீட்டர் தொலைவில் உள்ளது. காஞ்சிபுரத்தில் இருந்து அரசு நகரப் பேருந்துகள் இயக்கப்படுகின்றன.

இங்கே திருவள்ளூர் குருகுலம் என்ற குழந்தைகள் காப்பகம், ஒரு தொடக்கப் பள்ளியுடன் இயங்கி வருகிறது. இங்கு விநாயகர் மற்றும் கன்னியம்மன் கோவில்கள் அமைந்துள்ளன.

மேற்கோள்கள் 

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்டத்தில் உள்ள கிராமங்கள்
கேளையாடு

கேளையாடு (Muntjacதென்னிந்தியாவில் வாழும் இந்த மான்களுக்கு கரட்டாடு என்றும் வட இந்தியாவில் வாழுபவற்றிற்கு கக்கர் என்ற பெயரும் உண்டு.)  என்பது தென் ஆசியாவை தாயகமாகக் கொண்ட சிறுமான் ஆகும். இவை இந்தியாவிலும், மலாய் நாட்டிலும் பரவலாகக் காணப்படுகி்ன்றன. இந்தியாவில் 5000 - 6000 அடி உயரம் உள்ள பகுதிகளில் காணப்பபடுகின்றன. மண்டியாகஸ் ம.வெஜைனாவிஸ் வட இந்தியாவிலும், மண்டியாகஸ் ம.ஆரியஸ் சிறப்பினம் தென் இந்தியாவிலும் பரவியுள்ளன.

ஆண்மான்கள் பழுப்பு நிறமுறடையவை, மேல் தாடைக் கோரைப்பற்கள் நன்கு வளர்ந்து தற்காப்பு ஆயுதமாக பயன்படுகின்றன. சிறிய குட்டையான நெற்றிக்கிளை மற்றும் கிளையற்ற நடுத்தண்டையும் கொண்டுள்ள கொம்புகள், மயிர் சூழ்ந்த எலும்புக் காம்புகள் மேல் அமைந்துள்ளன. இம்மான் விலா முகத்துடைய மான் என்றும் பெயர் பெற்றுள்ளது. உயரம் 20-3- அங்குலம் எடை 48-50 பவுண்டுகள் உடையன.

பெண்மான்களில் கொம்புகள் இல்லை. அதற்குப் பதிலாக தடித்த மயிர்க்கற்றை உள்ளது. இம்மான்களில் குளிர் காலங்களில் முக்கியமாக இனப்பெருக்கம் நடைபெறுகிறது. வழக்கமாக 1 குட்டியையும், சில சமயங்களில் இரண்டு குட்டிகளையும் ஈனுகின்றன.

பல்வேறு இலைகள், புற்கள், காட்டுப்பழங்களை இம்மான்கள் உணவாகக் கொள்கின்றன.

தொலைவிலிருந்து கூக்குரலிடும்போது நாய் குரைப்பதுபோல இருப்பதால் குரைக்கும் மான்கள் என்ற பெயர் ஏற்பட்டது. வழக்கமாக் காலை, மாலை நேரங்களிலும் சில சமயம் இருட்டிய பின்னரும் விட்டுவிட்டுக் கத்தும். பொதுவாக இவற்றின் கூச்சல் புலி அருகில் இருப்பதை உணர்த்துவதாகக் கூறப்படுகிறது.

மேற்கோள்கள்

மான்கள்
கேளையாடு
கட்வால் புடவை

கட்வால் புடவை என்பது   இந்தியாவிலுள்ள தெலுங்கானா மாகாணத்தில் ஜொகுலாம்பா கட்வால் மாவட்டத்தில் கைவினையால் நெய்யப்பட்டப் பட்டுப்புடவை ஆகும்.இந்த பட்டுப்புடவை சட்டம் 1999 _இன் படி ( பதிவு மற்றும்பாதுகாப்பு ) உரிமம் தெலுங்கானா மாகாணத்திற்குக் கொடுக்கப்பட்டுள்ளது.இந்த
 புடவை பருத்தி முந்தானையைக்கொண்ட      பட்டுப்புடவைக்கு சிக்கோ புடவை என்று பெயர்.இந்தப் பட்டுப்புடவை மிக மெல்லியதாக நெய்ய்ப்பட்டு தீப்பெடிக்குள் வைத்துப்பொருத்தப்பட்டுள்ளது.

கட்வால் கைத்தறி மையம் 
கட்வால் கைத்தறி மையம்,  1946 ஆம் ஆண்டில் மறைந்த  ரத்தன பாபு ராவ்  என்பவரால் நிறுவப்பட்டது.இவருக்கு இந்தப் புடைவப் பற்றிய பரந்த அறிவும் பொருப்பும் உடையவராகத் திகழ்ந்தார்.

மேற்கோள்கள் 

மகபூப்நகர் மாவட்டம்
புடவைகள்
இந்திய புவிசார் குறியீடுகள்
தம்பிக்கோட்டை கட்டெறும்பு அய்யனார் கோயில்

தம்பிக்கோட்டை கட்டெறும்பு அய்யனார் கோயில் தமிழ்நாட்டில் தஞ்சாவூர் மாவட்டம், தம்பிக்கோட்டை என்னும் ஊரில் அமைந்துள்ள கிராமக் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.தேவை

கோயில் அமைப்பு 
இக்கோயிலில் அய்யனார் சன்னதியும், பெரியாச்சி, சிவன், முன்னோடியான், முத்துபூசாரி உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள் 
இக்கோயிலில் காரணாகம முறைப்படி வழிபா
டு நடக்கிறது.

மேற்கோள்கள் 

கிராமக் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
ராம்பூர்-பகேலான் (சட்டமன்றத் தொகுதி)

ராம்பூர்-பகேலான்  (சட்டமன்றத் தொகுதி) (Rampur-Baghelan Assembly constituency) (தொகுதி எண் : 067) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சத்னா மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
ராம்பூர்-பகேலான் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த ஹர்ஷ் சிங் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சத்னா மாவட்டம்
மத்தியப் பிரதேச சட்டமன்றத் தொகுதிகள்
தலைச்சங்காடு நாண்மதியப்பெருமாள் கோயில்

தலைச்சங்காடு நாண்மதியப் பெருமாள் கோயில் (Naanmadhia Perumal- Thalachangadu) இந்தியாவின் தமிழ்நாடு மாநிலம் மயிலாடுதுறை - தரங்கம்பாடி சாலையில் மயிலாடுதுறையில் இருந்து 18 கி.மீ. தூரத்தில் உள்ளது. இக்கோயிலை திருமங்கையாழ்வார் பெரிய திருமொழியில் 2 பாசுரங்களில் மங்களாசாசனம் செய்துள்ளார். தலைச்சங்காடு அல்லது திருதலைச்சங்க நாண்மதியம் எனப்படும் இத்திருத்தலம் 25-ஆவது திவ்ய தேசமாகப் போற்றப்படுகிறது.

மூலவர், தாயார் 

தலைச்சங்க நாண்மதியத்துள்ளான் , தலைச்சங்க பெருமாள் , நாண்மதியப்பெருமாள் , வெண்சுடர்ப் பெருமாள், நின்ற திருக்கோலம், கிழக்கே திருமுகம். 

தாயார் தலைச்சங்க நாச்சியார் (சவுந்தர நாயகி) ஆவார்.

தீர்த்தம் 
சங்கு  தீர்த்தம்  (கோயிலுக்கு எதிரில் உள்ளது) .

தல மரம் 
புரசு

விமானம் 
சந்திர  விமானம்.

பெயர்க்காரணம் 
பழந்தமிழர்கள் இயற்கைத் தாவரங்களின் பெயரிலேயே நிலத்திற்கும் அதனை சார்ந்த ஊருக்கும் பெயர் வைத்திருக்கின்றனர் .எனவே தலைச்சங்காடு தலை+சங்கு+காடு என பிரித்து பார்த்தால் பொருள் விளங்கும்.சங்கு பூக்கள் தோட்டங்களில் மிகுதியாகப் பயிரிட்டு இவ்வூர்க் கோயில்களுக்கும், இதனைச் சுற்றியுள்ள கோயில்களுக்கும் மிகுதியாக அனுப்பப்பட்டன. இந்தப் பூந்தோட்டங்களை ஒட்டியே தலைச்சங்காடு என்ற பெயர் உருவாகி இருக்க வேண்டும் எனக் கூறப்படுகிறது.

பெருமாள் கையில் சங்குடன் காட்சி தருவதால் இத்தலத்திற்கு தலைச்சங்காடு என்ற பெயர் வழங்கப்படுகிறது என்றும் கூறுகிறார்கள்.

கோவில் அமைப்பு
இக்கோவிலில் ஒரே ஒரு பிரகாரமும், இரண்டு சன்னதிகளும் மட்டுமே அமைந்துள்ளன.மூலவர் நாண்மதியப் பெருமாள் கிழக்கு நோக்கி நின்ற கோலத்தில் அருள்பாலிக்கிறார். கோவிலின் முன்புறம் குளம் காணப்படுகிறது. சந்திரன் நீராடி சாபம் தீர்ந்த குளம் என்பதால் இதற்கு சந்திர புசுகரிணி என்று பெயர். காவிரி ஆற்றின் தென்கரையில் இக்கோவில் அமைந்துள்ளது. சோழர்கள் ஆட்சி காலத்தில் வணிக நகரமாக இருந்த பூம்புகாருக்கு மிக அருகில் இத்தலம் அமைந்துள்ளதால் சங்கிற்கு பிரபலமான ஊராகவும் இது இருந்தது.

கோவிலின் தனிச்சிறப்பு  
 சந்திரனின் சாபம் தீர்த்த தலம்
 கையில் சங்குடன் காட்சி தரும் பெருமாள்
 சிவனை போல் பிறை சூடி காட்சி அளிக்கம் பெருமாள்

மங்களாசாசனம் 
திருமங்கையாழ்வார் இக்கோவிலைப் பற்றி ஒரே ஒரு பாசுரம் இயற்றி உள்ளார். 
கண் ஆர்  கண்ணபுரம் ....
தண் ஆர் தாமரை சூழ் தலைச்சங்க மேல்திசையுள் 
விண்ணோர் நான் மதியை 
விரிகின்ற வெம் சுடரை 
கண் ஆரக் கண்டு கொண்டு கழிக்கின்றது 
இங்கு என்று கொலோ (பெரிய திருமொழி)

மேற்கோள்கள் 

108 திவ்ய தேசங்கள்

நாகப்பட்டினம் மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
சிர்மவுர் (சட்டமன்றத் தொகுதி)

சிர்மவுர்  (சட்டமன்றத் தொகுதி)(Sirmour Assembly constituency, தொகுதி எண் : 068) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ரேவா மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
சிர்மவுர் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த திவ்யராஜ் சிங் இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ரேவா மாவட்டம்
மத்தியப் பிரதேச சட்டமன்றத் தொகுதிகள்
பெண்டகிராம்

ஐவரை (pentagram) ஒழுங்கான ஐங்கூர்முனை உடு வடிவமாகும், இது வழக்கில் உள்ள ஐம்பட்டக மூலைவிட்டங்களில் வரைந்த விண்மீன் வடிவமாகும். இந்த உடுவைச் சுற்றி வரைந்த வட்டாம் ஐவட்டமாகும். இது பண்டைய விக்கானிய, பேகனிய வழிபாட்டுச் சடங்குகளில் பயன்பட்டது அல்லது  இது வார்க்கையையும் அதன் உறவுகளையும் குறிப்பிட்டது.  ஐவரை உடுவைமட்டும் குறிக்குமே தவர, அதைச் சுற்றி வரைந்த ஐவட்டத்தைக் குறிக்காது.

பண்டைய கிரேக்க மற்றும் பாபிலோனியாவிலும்  ஐவரைகள்(பெந்தகிராம்கள்) குறியீட்டளவில் பயன்படுத்தப்பட்டன, கிறிததவர்களால் சிலுவையின் பயன்பாடு மற்றும் யூதர்களின் தாவீதின் விண்மீன் போன்ற பல விக்கான்களால் விசுவாசத்தின் சின்னமாக இன்று பயன்படுத்தப்படுகிறது. பெந்தாகிராமில் மாயாசால சங்கங்கள் உள்ளன, மேலும் நெப்போபன் விசுவாசங்களை கடைப்பிடிக்கும் பலர் அந்த சின்னத்தை  இணைக்கிறார்கள். இயேசு கிந்த்துவின் ஐந்து காயங்களைப் பிரதிநிதித்துவம் செய்வதற்கு முன்பு கிறிஸ்தவர்கள் பெந்தாகிராமைப் பொதுவாகப் பயன்படுத்தினர். பெண்டகிராம் பிரீமேசனரி உடன் தொடர்புகளைக் கொண்டுள்ளது.  இதுபிற பலவகை நம்பிக்கை அமைப்புகளாலும் பயன்படுத்தப்படுகிறது.

பெந்தாகிராம் என்ற  சொல் கிரேக்கச் சொல்லான πεντάγραμμον (பெண்டாக்ராம்மன்), πέντε (பெந்தே), "ஐந்து" + γραμμή (கிராம்மெ), "வரி" ஆகியவற்றிலிருந்து வந்ததாகும். ஐவட்டம்(Pentacle)" என்ற சொல் சில நேரங்களில் " ஐவரை(பெந்தாகிராம்)" என்ற பெயரில் பயன்படுத்தப்படுகிறது. பெந்தால்பா(pentalpha) என்ற சொல்லானது 17 ஆம் நூற்றாண்டின் ஒரு பிந்தைய செவ்வியல் கிரேக்க பெயர் புத்துயிர் பெற்ற நவீன (17 ஆம் நூற்றாண்டு) மறுமலர்ச்சி ஆகும்.pe.

வரலாறு

தொடக்க கால வரலாறு 
சுமேரியப் பானை எழுத்துகளில் கிமு 3500 ஆண்டுகளிலேயே ஐவரைக் குறியிட்டுகள் இருந்துளளன. சுதார் முருதூக் குறியீடுகளாக பல காலங்களில் ஐவரை உடுக் குறியீடுகள் இருந்துள்ளன.

ஐவரைக் குறியீடுகள் 5000 ஆண்டுகளுக்கு முந்தைய  சீன இலாங்ழு பண்பாட்டில் விளங்கியது.

ஐவரையை கிரேக்கர் அறிந்திருந்தனர். இது கிமு ஏழாம் நூர்றாண்டு கவிதையில் விவரிக்கப்பட்டுள்ளது. பித்தகோரியனியம்  கிமு ஆராம் நூற்றாண்டில் தோன்றியது. இது ஐவரையையை இணைநிலை ஏற்பு, நலம், நற்செயல்கள்,  அறம் ஆகியவற்றின் குறியீடாகப் பயன்படுத்தியது  .

மேற்கோள்கள்

நூல்தொகை

வெளி இணைப்புகள்

The Pythagorean Pentacle from the Biblioteca Arcana.

கிறித்தவக் குறியீடுகள்
பல்கோணிகள்
சமயச் சின்னங்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
செமரியா (சட்டமன்றத் தொகுதி)

செமரியா  (சட்டமன்றத் தொகுதி) (Semariya Assembly constituency, தொகுதி எண் : 069) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ரேவா மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
செமரியா சட்டமன்றத் தொகுதியின் தற்போதைய எம்.எல்.ஏ., பாரதிய ஜனதா கட்சியின் கே.பி. திரிபாதி ஆவார். 2013-ம் ஆண்டு, பாரதிய ஜனதா கட்சியைச் சேர்ந்த நீலம் அபய் மிஸ்ரா இந்தப் பகுதியின் எம்எல்ஏவாக இருந்தார்.  இதற்கு முன்பு, 2008 இல், இந்த பகுதி ரேவா சட்டமன்றத்தில் இருந்து பிரிக்கப்பட்டது மற்றும் இந்த பகுதியின் முதல் எம்எல்ஏ அபய் மிஸ்ரா ஆவார். பாரதிய ஜனதா கட்சியின் உறுப்பினராக இருந்தவர். ஆனால், 2023 சட்டசபை தேர்தலில் காங்கிரஸ் கட்சி சார்பில் போட்டியிடுகிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ரேவா மாவட்டம்
மத்தியப் பிரதேச சட்டமன்றத் தொகுதிகள்
திடீரென்று முடிக்கும் விதி (விளையாட்டு)

சடுதி முடிப்பு (Sudden death) சடுகுடு, கோ-கோ, கால்பந்து, வளைதடிப் பந்தாட்டம் போன்ற விளையாட்டுகளில் பயன்படுகிறது.  
திடீரென்று முடிக்கும் விதி என்பது இரு அணிகளும் சமமாக புள்ளிகளைப் பெற்றிருந்தால் வெற்றி தோல்வியைத் தீர்மானிக்க ஒவ்வொரு அணிக்கும் தலா 5 வாய்ப்புகள் வழங்கப்படும். அதிலும் சமநிலை நீடிக்கும் பட்சத்தில் திடீரென்று முடிக்கும் விதி பயன்படுத்தப்படும். இம்முறையில் ஒவ்வொரு அணிக்கும் 1 முறை வாய்ப்பு அளிக்கப்படும். அதில் எந்த அணி முதலில் புள்ளிகளைப் பெறுகிறதோ அதுவே வெற்றி பெற்றதாக அறிவிக்கப்படும்.

விளையாட்டில், சடுதி முடிப்பு அறுதிப்  போட்டிக்கான ஒரு வடிவமாகும். ஒரு ஓட்டப் பந்தயத்தில் போட்டியாளர் ஒருவர் மற்ற போட்டியாளர்களை விட முன்னேறி இருக்கும்போது, அவரை வென்றவராக அறிவித்துப் போட்டி உடனடியாக முடிக்கப்படும். இது முடிவில் விளையாட்டு யாருக்கும் வெற்றி தோல்வியின்றி முடிந்தாலோ அல்லது இயல்பான விளையாட்டு நேரத்தில் வெற்றி தோல்வி யாருக்கும் கிடைக்காவிட்டாலோ அல்லது இயல்பான விளையாட்டுச் சாதனை முடியவரும்போதோ பயன்படுத்தப்படும்.

எடுத்துகாட்டாக, ஒரு குழிப் பந்தாட்டத்தில் (கோல்ஃப்) நான்கு வீச்சடிப்பில் இலக்கு குழி எண்னிக்கையை முடிக்க வேண்டும் எனில், அப்போது ஒருவீச்சு கூடுதலாகத் தந்து விளையாட்டை இலக்கு நேரத்தில் முடிக்கலாம். ஒவ்வொரு விளையாட்டுக்கும் சடுதி முடிப்பு விதி மாறும்.

மேற்கோள்கள்

இதனையும் காண்க
 கூடுதல் நேரம்
 ஒற்றை வெளியேற்றப் போட்டி

உசாத்துணை
Gifford, Frank and Richmond, Peter, The Glory Game:How the 1958 NFL Championship Changed Football Forever HarperCollins e-books 

போட்டி
விளையாட்டுக் கலைச்சொற்கள்
துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
மம்மல்சீ

மம்மல்சீ ( Mummelsee ) என்பது செருமனியின் வடக்கு பிளாக் வனப்பகுதியில் ஆர்னிசுகிரைண்டின் மேற்கு மலைப்பகுதியில் 17 மீட்டர் ஆழமுள்ள ஏரியாகும். கருங்காடு நெடுஞ்சாலை வழியாக பயணிக்கும் சுற்றுலாப் பயணிகளிடையே இது மிகவும் பிரபலமானது. செருமானிய நாட்டுப்புறக் கதைகளின்படி இந்த ஏரியில் ஒரு நிக்சு எனப்படும் ஒரு ஆவியும் மம்மல்சீயின் அரசனும் வசிக்கின்றனர். 

800 மீட்டர் சுற்றளவுடன், மம்மல்சீ  கருங்காட்டிலுள்ள ஏழு பனிபறிபள்ளங்களில் இது மிகப்பெரியதும், ஆழமானதும் ( 17 மீ ஆழம் ) மற்றும் மிக உயர்ந்ததும் ஆகும் ( 1036 மீ ).

நிலவியல் 
மம்மல்சீ, தோராயமாக 800 மீ (2,625 அடி) சுற்றளவைக் கொண்டுள்ளது. மேலும், அதன் வடக்கு, மேற்கு மற்றும் கிழக்குப் பக்கங்களில் செங்குத்தான மற்றும் காடுகள் நிறைந்த மலைச் சரிவுகளால் சூழப்பட்டுள்ளது. மேற்கு ஏரிக்கரை கடல் மட்டத்திலிருந்து "கட்சென்கோப்" (1,123 மீ (3,684 அடி)) மலையை நோக்கி உயர்கிறது. மேலும் வடக்கு ஏரிக்கரை ஆர்னிசுகிரைண்டே நோக்கி உயர்கிறது. கடல் மட்டத்திலிருந்து 1,163 மீ (3,816 அடி) உயரத்தில், ஹார்னிஸ்கிரைண்டே வடக்கு கருங்காட்டில் மிக உயரமான மலையாகும். தெற்கு ஏரிக் கரைகள் மட்டுமே (கிட்டத்தட்ட) தட்டையானவை.

பெயர்க்காரணம் 
சீபாக் நகரத்தின் அறிக்கைகளின்படி, மம்மல்சீயின் பெயர் (செருமன்) வடமொழிச் சொல்லான "மம்மெல்லன்" என்பதிலிருந்து பெறப்பட்டது. இந்தப் பெயர் வெள்ளை தண்ணீர் லில்லி மலர்களுக்கு  பயன்படுத்தப்படுகிறது.  கடந்த காலங்களில், இந்த வகை தாவரங்கள் அந்த பகுதியில் அதிக எண்ணிக்கையில் காணப்பட்டன. மஞ்சள் குளம் லில்லி,  "மம்மல்" என்றும் அழைக்கப்படுகிறது. "மம்லீன்" ("மம்மல்" என்பதன் சிறிய வடிவம்) என்று அழைக்கப்படும் நிக்சு என்ற ஆவியின் கட்டுக்கதை, ஏரியின் பெயராகவும் இருந்திருக்கலாம்.  

இந்த சூழலில் இணைக்கப்பட்ட, வெள்ளை தண்ணீர்லில்லி "நிக்சு புளூம்" என்றும் குறிப்பிடப்படுகிறது, அதாவது "நிக்சு மலர்" எனப் பொருள்படுகிறது.

சுற்றுலா 

கருங்காடு நெடுஞ்சாலையில் பயணிப்பவர்களுக்கு இந்த ஏரி ஒரு சுற்றுலா தலமாக மாறியது. தங்கும் விடுதி, இரண்டு உணவகங்கள், ஒரு மளிகை மற்றும் நினைவுப் பொருட்கள் கடை, அத்துடன் வாடகைத் துடுப்புப் படகு ஆகியவற்றை உள்ளடக்கியுள்ளது.  

1937 இல் புனித மைக்கேல் தேவாலயம் திறக்கப்பட்டது. இது தூதர் மைக்கேலுக்கு அர்ப்பணிக்கப்பட்டது. இது தேசிய சோசலிசவாதிகள் அதிக அதிகாரம் பெற்றிருந்த நேரத்தில் ஈர்க்கக்கூடிய இடமாக இருந்தது.

புகைப்படத் தொகுப்பு

மேற்கோள்கள்

வெளி இணைப்புகள் 
Official website

Coordinates on Wikidata
 
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
ஏரிகள்
தியோந்தர் (சட்டமன்றத் தொகுதி)

தியோந்தர்  (சட்டமன்றத் தொகுதி) (Teonthar Assembly constituency, தொகுதி எண் : 070) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ரேவா மாவட்டத்தில் அமைந்துள்ளது .

தற்போதைய சட்டமன்ற உறுப்பினர் 
தியோந்தர் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த ரமாகாந்த் திவாரி  இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ரேவா மாவட்டம்
மத்தியப் பிரதேச சட்டமன்றத் தொகுதிகள்
நீர்ச்சக்கரம்

நீர்ச்சக்கரம் (Water turbine)  அல்லது நீர் விசையாழி என்பது இயக்க ஆற்றலையும் நீரின் நிலையாற்றலையும்  இயந்திர வேலையாக மாற்றும் ஒரு சுழலும் இயந்திரமாகும். 

நீர் விசையாழிகள் கிட்டத்தட்ட 19 ஆம் நூற்றாண்டில் உருவாக்கப்பட்டன, மேலும் அவை மின் வலைப்பின்னல் கண்டுபிடிக்கும் முன்பதாக முன்பு தொழில்துறை மின்சாரத்திற்கு பரவலாகப் பயன்படுத்தப்பட்டன. தற்போது, இவை பெரும்பாலும் மின் உற்பத்திக்கு பயன்படுத்தப்படுகின்றன. நீர் ஆற்றல் மூலம் மின்சாரம் தயாரிக்க நீர் விசையாழிகள் பெரும்பாலும் அணைகளில் பயன்படுத்தப்படுகின்றன.

அமைப்பு

நீர் விசையாழிகளில் இரண்டு வகைகள் உள்ளன: 
எதிர்வினை விசையாழி மற்றும் 
உந்து விசையாழி என்பனவாகும்.

எதிர்வினை விசையாழி
ஒரு வினை விசையாழி அழுத்தம் மற்றும் நகரும் நீரின் கூட்டு விசைகளிலிருந்து ஆற்றலை உருவாக்குகிறது. ஒரு சக்கரம் நேரடியாக நீரோடையில் அல்லது நீர் வரும் பாதையில் வைக்கப்படுகிறது, நீர் ஓட்டத்தினால் சுழலும் வகையில் அமைக்கப்படும்  இந்த சக்கரம் நீர்ச்சக்கரம் எனப்படும். சக்கரத்தின் விளிம்பில் வளைவான தகடுகள் குறுகிய இடைவெளி விட்டு அமைக்கப்பட்டிருக்கும். விசையுடன் வரும் நீர் இத்தகடுகளின் மீது மோதுவதால் சக்கரம் சுழல்கிறது. சக்கரம் அச்சில் பொருத்தப்படும் தாளத்தின் அமைப்பைப் பொறுத்து அதைப் படுக்கை சக்கரம் ,நிலுவைச் சக்கரம் என இருவகைப்படுத்தலாம். பொதுவாக நீர் மின்னாக்க நிலையங்களில் படுக்கைச் சக்கரமும் , நீராற்றல் கொண்டு மாவு அரைக்கும் எந்திரங்களை ஓடுவதற்கு நிலுவைச் சக்கரமும் பயன்படுகிறது.மேலும் தற்போது அமெரிக்கா உட்பட மேற்கத்திய நாடுகளில் இதுவே மிகவும் பயன்படுத்தப்படும்  பொதுவான வகையாகும்.
நியூட்டனின் மூன்றாவது விதி வினை விசையாழிகளுக்கான ஆற்றல் பரிமாற்றத்தை விவரிக்கிறது

உந்து விசையாழி
உந்துவிசை விசையாழிகள் நீர் ஓட்டத்தின் வேகத்தை மாற்றுகின்றன. நீரோட்டம் சக்கரத்தின், வளைந்த தகடுகளை விசையாக தள்ளுகிறது, இது ஓட்டத்தின் திசையை மாற்றுகிறது. இதன் விளைவாக வரும் உந்தம் (உந்துவிசை) ஏற்படுத்தும் மாற்றம் விசையாழி தகடுகளில் ஒரு விசையை ஏற்படுத்துகிறது. விசையாழி சுழல்வதால், விசை ஒரு தூரம் (வேலை) வழியாக செயல்படுகிறது, மேலும் திசை திருப்பப்பட்ட நீர் ஓட்டம் குறைந்த ஆற்றலுடன் விடப்படுகிறது. உந்துவிசை விசையாழி என்பது சுழலும் தகடுகளின் மீது பாயும் திரவத்தின் அழுத்தம் நிலையானது மற்றும் அனைத்து வேலை வெளியீடும் திரவத்தின் இயக்க ஆற்றலில் ஏற்படும் மாற்றத்தால் ஏற்படுகிறது உந்துவிசை விசையாழி பொதுவாக நீரின் திசைவேகத்தைப் பயன்படுத்தி சக்கரத்தை நகர்த்தி வளிமண்டல அழுத்தத்தில் வெளியேற்றுகிறது. 

நியூட்டனின் இரண்டாவது விதி உந்துவிசை விசையாழிகளுக்கான ஆற்றல் பரிமாற்றத்தை விவரிக்கிறது.

மேற்கோள்கள்

துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
இயந்திரவியல்
மவுகஞ்சு (சட்டமன்றத் தொகுதி)

மவுகஞ்சு (சட்டமன்றத் தொகுதி) (Mauganj Assembly constituency) (தொகுதி எண் : 071) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ரேவா மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
மவுகஞ்சு சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த சுகேந்திர சிங் (பன்னா) இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ரேவா மாவட்டம்
மத்தியப் பிரதேச சட்டமன்றத் தொகுதிகள்
சன்பரி ஆராய்ச்சி மையம்

சன்்பரி ரிசர்ச் சென்டர் அல்லது ஐசிபிடி சன்்பரி, வடகிழக்கு சர்ரேயில் BP இன் ஒரு முக்கிய ஆராய்ச்சி நிறுவனமாகும்.

வரலாறு. 
இது 1917 ஆம் ஆண்டு சன்்பரி ஆராய்ச்சி நிலையமாக தொடங்கியது. முதல் உலகப் போரின்போது கடற்படைக்கு எரிபொருள் எரிபொருட்களின் பாகுபாடு மற்றும் இரண்டு டூமினியர்களின் வேலைவாய்ப்பு மற்றும் டூலுயினின் உற்பத்தி ஆகியவற்றின் ஆராய்ச்சி தொடங்கியது. 1920 களில் ஸ்காட்லாந்தில் உள்ள Uphall (West Lothian) ஆலையில் விரிசல் ஏற்பட்டது. 1931 ஜூலையில் முதல் புதிய கட்டிடம் திறக்கப்பட்டது. 1929 இல் 76 ஊழியர்கள் இருந்தனர், 1934 இல் 99 மற்றும் 1939 இல் 197 பேர் இருந்தனர்.

1950 களில், பிபி ஆராய்ச்சி 39 ஏக்கர் நிலப்பரப்பில் சன்ஸ்பரிவில் இருந்தது. ஜியோபிசிக்கல் ஆராய்ச்சி 1957 வரை, நாட்டிங்காம்ஷையரில் கிர்கிங்க்டன் ஹால் ஆராய்ச்சி நிலையத்தில் இடம்பெற்றது. 1958 ஆம் ஆண்டில், இந்த தளம் ஒரு புதிய இயற்பியல் ஆய்வகமும், ஐந்து கட்டடங்களுட்னும் விரிவுபடுத்தப்பட்டது. ஒரு நேரியல் எலக்ட்ரான் முடுக்கி நிறுவப்பட்டது. 1958 ஆம் ஆண்டின் ஆரம்பத்தில், கிர்க்லிங்டன் ஹால் விற்பனை செய்யப்பட்டது.

பிரித்தானிய பெட்ரோலியம் நிறுவனம் 1950 களில் BP மோட்டார் ஸ்பிரிட் மற்றும் BP Energol (visco-static motor oil) ஆகியவற்றைக் கொண்டிருந்தது. ஆனால் 1970 களின் நடுப்பகுதியில் நார்த் கட எண்ணெய் நோட்டீஸ் எண்ணெய் வயலில் வந்தபோது பிரிட்டன் தனது சொந்த எண்ணெயை உற்பத்தி செய்யாது.

கட்டுமானம் 
1998 ல் இருந்து மூன்று புதிய கட்டிடங்கள் கட்டப்பட்டன. 2001 ஆம் ஆண்டிலிருந்து, நான்கு புதிய கட்டிடங்கள் கட்டம் 2 பகுதியாக கட்டப்பட்டன.

அமைப்பு. 
இது சன்ர்பரி-ஆன்-தம்ஸ் மற்றும் வடக்கில் சுரி எல்லைக்கு லண்டனுடன் வடக்கில் A244 (A308 வழியாக) அமைந்துள்ளது. கிழக்கில் அருகில் உள்ள சன்ஸ்பரி பொதுவானது.

பிபி பிரிட்டனின் சில்லறை பிரிவானது வீட்டன் கேட் ஹவுஸில் உள்ளது. பிரிட்டனில் பி.பி. 15,000 மக்களை வேலைக்கு அமர்த்தியுள்ளது.

இதில் ஒரு மேம்பட்ட எண்ணெய் மீட்பு ஆய்வகம் உள்ளது.

மேலும் காண்க 
 பிபி சர்வதேச மேம்பாட்டு மையம், மான்செஸ்டர் புதிய மையம்
 காஸ்ட்ரோல் தொழில்நுட்ப மையம்
 BP ஆல் இயக்கப்படும் எண்ணெய் துறைகள் பீட்டர் மேதர் (தொழிலதிபர்), பி.பி. பிரிட்டன் தலைவர் தேசிய இயற்பியல் ஆய்வகம்

குறிப்புகள் 

 தி ஹிஸ்டரி ஆஃப் தி பிரித்தானிய பெட்ரோலியம் கம்பெனி, அக்டோபர் 1982, ISBN 0521246474

வெளி இணைப்புகள் 
 ICBT சன்ஸ்பரி 
 புதிய கட்டிடம்

வேதியியல் நிறுவனங்கள்
இயற்பியல் அமைப்புகள்
தியோதலாப் (சட்டமன்றத் தொகுதி)

தியோதலாப் (சட்டமன்றத் தொகுதி) (Deotalab Assembly constituency, தொகுதி எண் : 072) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ரேவா  மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
தேவ்தாலாப் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த கிரிஷ் கவுதம்  இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ரேவா மாவட்டம்
மத்தியப் பிரதேச சட்டமன்றத் தொகுதிகள்
நேர்மின் கதிர்கள் அல்லது புழைக் கதிர்கள்

நேர்மின்வாய் கதிர்கள் (நேர்மின் கற்றை அல்லது புழைக் கற்றை) என்பது சில குறிப்பிட்ட வகை வாயு மின்னிறக்கக் குழாய்களால் உருவாக்கப்படும் நேர்மின் அயனிகளின் கற்றையாகும். இவ்வகையான கற்றைகள், 1886-ஆம் ஆண்டில் செருமானிய அறிவியலாளர் யூஜின் கோல்டுஸ்டீன் என்பவர் குரூக்சு குழாய்களைப் பயன்படுத்தி சோதனைகள் மேற்கொண்டிருந்த போது முதன்முதலாக உற்றுநோக்கப்பட்டது. நேர்மின் கதிர்கள் தொடர்பான பிந்தைய பணிகள் வில்லெம் வீன் மற்றும் ஜெ. ஜெ. தாம்சன் ஆகியோரால் மேற்கொள்ளப்பட்டு பொருண்மை அலைமாலை அளவியலின் வளர்ச்சிக்கு உதவியது.

நேர்மின் கற்றைக் குழாய்

கோல்டுஸ்டீன் தனது சோதனைக்காக துளையிடப்பட்ட எதிர்மின்வாயைக் கொண்ட ஒரு வாயு மின்னிறக்கக் குழாயைப் பயன்படுத்தினார். எதிர்மின்வாய்க்கும் நேர்மின்வாய்க்கும் இடையே பல்லாயிரக்கணக்கான வோல்ட்டுகள் மதிப்பிலான மின்னழுத்தமானது செலுத்தப்படும் போது மங்கலான ஒளிரக்கூடிய "கற்றைகள்" எதிர்மின்வாய்க்குழாயின் பின்புறத்திலிருந்து விரிவடைவது போல் தோன்றும். இந்தக் கதிர்கள் எதிர்முனைக் கதிர்களின் திசைக்கு எதிரான திசையில் நகரக்கூடிய துகள்களைக் கொண்டதும் எதிர்மின்னிகளின் தொகுப்பால் ஆனதும் நேர்மின் முனையை நோக்கி நகரக்கூடியதுமான துகள்கள் ஆகும்.   கோல்டுஸ்டீன் இக்கதிர்கள் எதிர்மின்வாயில் உள்ள துளைகளின் வழியே கடந்து செல்வதால் இக்கற்றைகளுக்கு புழைக்கற்றை என்று பெயரிட்டார்.

வாயு-மின்னிறக்கக் குழாயில் நேர்மின்வாய் கதிர் குழாயில்  கதிர்கள் உருவாகும் செயல்முறை பின்வருமாறு. இந்தக் குழாய்க்கு அதிக மின்னழுத்தமானது பயன்படுத்தப்படும் போது, இந்த மின்புலமானது வாயுவில் இடம்பெற்றுள்ள சிறிய எண்ணிக்கையிலான கதிரியக்கத்தின் காரணமாக உருவாக்கப்பட்ட அயனிகளை முடுக்கி விடுகின்றன. இவை வாயுக்களின் அயனிகளோடு மோதலை ஏற்படுத்தி எதிர்மின்னிகளை வெளியேற்றுவதன் மூலம் மேலும் அதிக எண்ணிக்கையிலான நேர்மின் அயனிகளை உருவாக்குகின்றன. விளைவாக, இந்த அயனிகள் மற்றும் எதிர்மின்னிகள் மேலும் பல அணுக்களோடு மோதி இன்னும் அதிக அளவிலான நேர்மின் அயனிகளை உருவாக்குவதோடு இது ஒரு சங்கிலித் தொடர் வினையாக நிகழ்கிறது. இந்த நேரயனிகளானவை எதிர்மின் முனையினால் ஈர்க்கப்படுவதால் இவற்றில் சில எதிர்மின் முனையில் உள்ள துளைகளின் வழியே கடந்து செல்கின்றன. இவையே நேர்மின்முனைக் கதிர்கள் அல்லது கற்றைகள் என அழைக்கப்படுகின்றன. 

இக்கதிர்கள் எதிர்மின் முனையை அடையும் நேரத்தில், அயனிகள் போதுமான வேகத்திற்கு முடுக்கிவிடப்படுகின்றன, அதாவது அவை மற்ற அணுக்கள் அல்லது வாயுவில் உள்ள மூலக்கூறுகளுடன் மோதும்போது அவை உயர் ஆற்றல் மட்டங்களில் உள்ள வேதித்துகள்களை கிளர்வுறச் செய்கின்றன.இந்த அணுக்கள் அல்லது மூலக்கூறுகள் அவற்றின் முந்தைய ஆற்றல் நிலைகளுக்குத் திரும்பும்போது அவை பெற்ற ஆற்றலை வெளியிடுகின்றன. இந்த ஆற்றலானது ஒளியாக வெளிப்படுகிறது. இவ்வாறு ஒளியினை உருவாக்கும் செயல்பாடானது, உடனொளிர்தல், என்றழைக்கப்படுகிறது. இந்த ஒளிர்தலானது எதிர்மின்வாய்க்குப் பின்புறத்தில் உள்ள பகுதியில் நிகழ்கிறது.

நேர்மின்வாய்க் கற்றையின் மூலம்
ஒரு நேர்மின்வாய் கதிர் அயனி மூலமானது ஒரு கார உலோகத்தின் ஆலைடு உப்பினால் பூசப்பட்ட கார உலோகமாகும்.போதுமான உயர் மின் ஆற்றலின் பயன்பாடு கார அல்லது கார மண் உலோகங்களின் அயனிகளை உருவாக்குகிறது. இதன் காரணமாக அவற்றின் உமிழ்வு நேர்மின்முனையில் மிகவும் பிரகாசமாக தெரியும்.

மேற்கோள்கள்

இயற்பியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
நிறமாலையியல்
ஐக்கிய நாடுகள் சம்மேளத்தின் ஆங்கில தேர்வு

ஐக்கிய நாடுகள் கூட்டமைப்பு ஆங்கில தேர்வு என்பது ஒரு தரப்படுத்தப்பட்ட ஆங்கில தேர்வு ஆகும். இது ஐக்கிய நாடுகள் பற்றிய உண்மைகளை  உள்ளடக்கியது. ஜப்பானில், ஜப்பான் ஐக்கிய நாடுகள் கூட்டமைப்பால் இத்தேர்வு நடத்தப்படுகிறது.

இந்த தேர்வு நடைமுறையில் மிகவும் பிரபலமாக அறியபபட்ட 'செய்முறை ஆங்கில  STEP தேர்வு'. இத்தேர்வுடன் (Eiken) ஒப்பிடத்தக்கது. ஐக்கிய நாடுகளின் பெயரைப் பயன்படுத்துவதன் காரணமாக அண்மை காலங்களில் ஜப்பானில் இத்தேர்வு பிரபலமாகியுள்ளது.

தரங்கள் : 
இத்தேர்வு ஆறு நிலைகளை கொண்டுள்ளது. சிறப்பு  A வகுப்பு. இது மிகவும் கடினமானது மற்றும் A, B, C, D  மற்றும் E வகுப்புகளைக் கொண்டுள்ளது. சிறப்பு வகுப்புA, மற்றும் B வகுப்புகள் ஜப்பான் ஐக்கிய நாடுகளின் கூட்டமைப்பால் வெளியிடப்பட்ட(ஐக்கிய நாடுகள் கூட்டமைப்பின் வழிகாட்டி) என்றும் புத்தக அறிவை சோதிக்கிறது.

இந்த தேர்வின் ஒவ்வொரு நிலையும் இதனோடு ஒப்பிடும்  Eiken என்னும் செயல்முறை ஆங்கில தேர்வை விட கடினமானது.  Eiken என்னும் தேர்வில் சிறப்பு A  வகுப்பு கிடையாது.

மேற்கோள்கள்

வெளி இணைப்புகள் 
 UNATE வலைத்தளம்
 ஜப்பான் வலைத்தளத்தின் ஐக்கிய நாடுகள் சங்கம்
 ஆங்கிலப் பரீட்சை (STEP) வலைதளத்திற்கான சங்கம்
ஆங்கில மொழித் தேர்வுகள்
சீர்தரப்படுத்தப்பட்ட தேர்வுகள்
மங்காவான் (சட்டமன்றத் தொகுதி)

மங்காவான் (சட்டமன்றத் தொகுதி) (Mangawan Assembly constituency, தொகுதி எண் : 073) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ரேவா  மாவட்டத்தில் அமைந்துள்ளது. இத்தொகுதி பட்டியல் இனத்தவருக்கு ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
மங்காவான் சட்டமன்றத் தொகுதியின் தற்போதைய உறுப்பினராக பகுஜன் சமாஜ்  கட்சியைச் சேர்ந்த ஷீலா தியாகி இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ரேவா மாவட்டம்
மத்தியப் பிரதேச சட்டமன்றத் தொகுதிகள்
ஐந்திணைகளும் உரிப்பொருளும்

ஐந்திணைகளும் உரிப்பொருளும் (Five landscapes and love themes) என்பது தொல்காப்பியம் முதலில் வரையறுத்த வாழிட மக்கள் சார்ந்த அகத்திணை இலக்கிய மரபு வகையினமாகும். இந்நூல் தமிழக வாழிடத்தைப் புவியியலாக ஐந்து வாழிடங்களாகப் பிரித்து அம்மக்களின் வாழ்முறைமைகளுக்கு இலக்கணம் இலக்கணம் வகுத்தது.

திணை
‘திணை என்பது திட் அல்லது திண் என்னும் அடியாகப் பிறந்தது, நிலப்பரப்பு என்பது இதன் பொருள்’ என்று திணை என்னும் சொல்லுக்கு விளக்கம் தருகிறார் ந.சி.கந்தையா பிள்ளை.

திணை என்ற சொல் சங்கப் பாடல்களில் குடி, குடியிருப்பு, கணம் ஆகிய பொருள்களில் கையாளப்பட்டுள்ளது. இப்பொழுது ‘ஒழுக்கம்’ என்ற பொருளில் வழங்கப்பட்டு வருகிறது.
 
‘ஒழுக்கத்திணைத் திணை என்பாரும், நிலத்தினை திணை என்பாரும் இருபகுதியர் ஆசிரியர்; அது பொருந்தாது. ஒழுக்கமே திணை எனப்படும்’ என்பதனால் திணை ஒழுக்கமே என்பது உறுதியாகிறது.

ஐந்திணை
தொல்காப்பியர் குறிப்பிடும் ஏழு அகத்திணைகளில் குறிஞ்சி, முல்லை, மருதம், நெய்தல், பாலை ஆகியவை ஐந்திணைகளாகும்.

உரிப்பொருள்
அகப்பொருள் பாடல்களில் முதற்பொருள், கருப்பொருள், உரிப்பொருள் ஆகிய முப்பொருளும் பயின்று வரும். இவை மூன்றில் உரிப்பொருள்(நிலத்திற்கு உரிய பொருள்) என்பதே பாடலின் அடிக்கருத்து ஆகும். இம்மூன்று பொருளும்  உள்ள பாடல்களும் உண்டு. முதற்பொருளும்  கருப்பொருளும் இன்றி உரிப்பொருள் மட்டுமே அமையும் பாடல்களும் உண்டு. முதலும் கருவும் இன்றிப் பாடல் அமையலாம். உரிப்பொருளின்றிப் பாடல் அமையாது. உரிப்பொருளே பாடலின் அடிப்படையாகும்.

புணர்தல் பிரிதல் இருத்தல் இரங்கல்
ஊடல் இவற்றின் நிமித்தம் என்றிவை
தேருங்காலைத் திணைக்குரிப் பொருளே. - தொல், அகம்''', 13

என்ற நூற்பாவில் ஐந்திணைகளுக்கான உரிப்பொருளை முறைப்படுத்துகிறார் தொல்காப்பியர்.

ஐந்திணைகளும் உரிப்பொருளும்

குறிஞ்சியும் புணர்தலும்
தலைவனும் தலைவியும் தனிமையில் ஒருவரை ஒருவர் கூடி மகிழும் நிலை புணர்தல் எனப்படும்.

முல்லையும் இருத்தலும்
தலைவி, தலைவன் கூறிய பருவம் வரை தன் கற்புத்திறம் காத்து, அப்பருவம் வந்தவுடன் தன் தலைவனோடு இன்புற இல்லத்தில் இருக்கும் நிலை இருத்தல் ஆகும்.

மருதமும் ஊடலும்
தலைவன் மாறுபட்டுப் போதல் இயல்பே. அவ்வாறு மாறுபட்டுப் போகிற தலைவனைத் தன் வழிப்படுத்துவதற்காகத் தலைவி கையாளுகிற கருவி ஊடல். வயல்நிலம் வாழ்வுக்கு வேண்டிய பொருள் தந்து வளம் சேர்ப்பது போலவே ஊடலும் இன்பத்திற்கு மேலும் இன்பமூட்டி வாழ்வில் புத்தெழில் சேர்க்கிறது.

நெய்தலும் இரங்கலும்
கடல்மேல் சென்ற தலைவன் வராததால், அவன்நிலை குறித்து தலைவிக்கு ஏற்படும் ஏக்கம் இரங்கல் ஆகும்.

பாலையும் பிரிவும்
பாலை எனத் தயலம் அமையாது எல்லா நிலத்தின் திரிபாகவும் இருப்பது போன்றே பிரிவும் எல்லா நிலையிலும் அமையும். கூடிய பின் பிரிதலும், இல்லத்திலிருந்துபின் பிரிதலும், ஊடலின் காரணமாகப் பிரிதலும், பிரிவின் நிமித்தமாகவே இரங்கலும் ஏற்படுகின்ற காரணத்தினால் பிரிவு என்பது பாலை என வழங்கலாயிற்று.

திணை என்பது ஒழுக்கம் எனக் கொள்ளின் அது ஐந்திணையின் உரிப்பொருள் என்றே சிறப்பித்துச் சொல்லலாம். 
உரிப்பொருள் அல்லன மயங்கவும் பெறுமே  -தொல்காப்பியர். 
மாறாததும் உயரியதும் மாண்பு மிக்கதாய் இருந்து தமிழரின் இன்பியல் வாழ்வின் நிலைகளை எடுத்தியம்பும் பாங்கு இவ்வைந்திணை நெறிகளுக்கு உண்டு.

மேற்க்கோள்கள்

தமிழ் இலக்கியம்
தொல்காப்பியம் 
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
ரேவா (சட்டமன்றத் தொகுதி)

ரேவா  (சட்டமன்றத் தொகுதி) (Rewa Assembly constituency, தொகுதி எண் : 074) என்பது இந்தியாவின் மையப்பகுதியில் அமைந்துள்ள மத்திய பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ரேவா மாவட்டத்தில் அமைந்துள்ளது .

தற்போதைய சட்டமன்ற உறுப்பினர் 
ரேவா சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த இராஜேந்திர சுக்லா இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ரேவா மாவட்டம்
மத்தியப் பிரதேச சட்டமன்றத் தொகுதிகள்
உல்பேசியா

உல்பேசியா என்பது கிராம்-எதிர் பாக்டீரியா வகையைச் சேர்ந்த ஒரு வகை பாக்டீரியா பேரினமாகும். பல்வேறு வகையான கணுக்காலி உயிரினப்பகுப்பைச் சேர்ந்த உயிரினங்களில்  உள் ஒட்டுண்ணியாக இருக்கும் இந்த பாக்டீரியாக்கள், அனைத்து பூச்சி இனங்களிலும் 25 முதல் 70% வரை சாத்தியமான ஊட்டுயிர்களாக மதிப்பிடப்பட்டுள்ளது.

நோய்த்தடுப்பு பயன்கள்
டெங்கு, சிக்குன்குனியா, ஸிகா ஆகிய வைரஸ்கள் ஆனைத்தும் ஏடிஸ் ஏன்று அழைக்கப்படும் ஏகிப்திய கொசுக்களால் தான் பரவுகிறது.  இந்த கொசுக்களின் மூலம் பரவும் வைரஸைக் கட்டுப்படுத்துவதற்காக இந்திய மருத்துவ ஆராய்ச்சி மன்றம் (ICMR - Indian Council of Medical Research)  ஆஸ்திரேலியாவைச் சார்ந்த மொனாஸ் பல்கலைக்கழகத்துடன் இணைந்து, புதுச்சேரியில்  உள்ள ஆராய்ச்சி மையத்தில் ஆராய்ச்சி மேற்கொண்டுவருகிறது. இதன்படி உல்பேசியா என்ற பாக்டீரியாவை வைரஸ் நோய்ப்பரப்பும் கொசுக்களின் உடலில் செலுத்தும் போது, இத்தகைய பாக்டீரியாவை சுமந்து செல்லும் கொசுக்கள் மனிதர்களைக் கடிக்கும் பொழுது அவற்றால் டெங்கு உள்ளிட்ட வைரஸ்களை பரப்ப இயலாது.

மேற்கோள்கள்

துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பாக்டீரியாக்கள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
குட் (சட்டமன்றத் தொகுதி)

குட் (சட்டமன்றத் தொகுதி) (Gurh Assembly constituency, தொகுதி எண் : 075) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி ரேவா  மாவட்டத்தில் அமைந்துள்ளது.

தற்போதைய சட்டமன்ற உறுப்பினர் 
குட் சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த சுந்தர்லால் திவாரி  இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மத்தியப் பிரதேச சட்டமன்றத் தொகுதிகள்